సమీర్ నస్రీ

సమీర్ నస్రీ (జననం 1987 జూన్ 26) ఫ్రెంచ్ ప్రొఫెషనల్ ఫుట్ బాల్ ఆటగాడు. అతను ప్రస్తుతం బెల్జియన్ క్లబ్ ఆండర్లెచ్ట్ కోసం ఆడుతున్నాడు. అతను సెంట్రల్ మిడ్‌ఫీల్డ్‌లో కూడా మోహరించబడ్డప్పటికీ, ప్రధానంగా అటాకింగ్ మిడ్‌ఫీల్డర్, వింగర్‌గా ఆడతాడు. డోపింగ్ ఉల్లంఘన కారణంగా అతన్ని 2019 జనవరి వరకు, పద్దెనిమిది నెలలపాటు, ఫుట్‌బాల్ నుండి తాత్కాలికంగా తొలగించారు. 

నస్రీ డ్రిబ్లింగ్, బంతి నియంత్రణ, పాసింగ్ సామర్ధ్యానికి ప్రసిద్ది చెందాడు.   అతన్ని "అతని దూరదృష్టి, ఊహాశక్తి వలన ప్రత్యర్థులు అంచనా వెయ్యలేని స్థాయిలో ఉంటాడు" అని వర్ణించారు.  అతని ఆట శైలి, సామర్థ్యం, సాంస్కృతిక నేపథ్యం ఫ్రెంచ్ లెజెండ్ జినిదిన్ జిదానేతో పోలికలను చూపించాయి.   

 వ్యక్తిగత జీవితం 
సమీర్ నస్రీ, అల్జీరియన్ సంతతికి చెందిన ఫ్రెంచ్ జాతీయులకు, మార్సెయిల్ ఉత్తర శివారు ప్రాంతమైన సెప్టోమ్స్-లెస్-వాలన్స్లో జన్మించాడు.   అతని తల్లి వాసిలా బెన్ సాద్, తండ్రి అబ్దేల్హాఫిద్ నస్రీ - ఇద్దరూ ఫ్రాన్స్‌లో జన్మించారు. అతని తండ్రి మార్సెయిల్లో పుట్టి పెరిగాడు. అతని తల్లి సమీపంలోని సలోన్-డి-ప్రోవెన్స్ లో పెరిగారు.  నస్రీ తాతలు అల్జీరియా నుండి ఫ్రాన్స్‌కు వలస వచ్చారు.  అతని తల్లి గృహిణి; తండ్రి గతంలో బస్సు డ్రైవర్‌గా పనిచేసి, తరువాతి కాలంలో కొడుకు వ్యక్తిగత మేనేజరుగా మారాడు. తన ఫుట్‌బాల్ కెరీర్ ప్రారంభంలో, ఫ్రాన్స్ అండర్ -16 జట్టుకు ఎంపికైన తరువాత, తన తండ్రి ఇంటిపేరైన నస్రీకి మారడానికి ముందు, అతడు తన తల్లి ఇంటిపేరు బెన్ సాద్ కింద ఆడాడు.  అతను నలుగురు పిల్లలలో పెద్దవాడు. ఇస్లాం మతస్థుడే గానీ, మతాచారాలను పాటించడు.  నస్రీకి సోనియా అనే చెల్లెలు, వాలిద్, మాలిక్ అనే కవల సోదరులూ ఉన్నారు. నలుగురూ లా గావోట్టే పేరెట్‌లో పెరిగారు. ఇంగ్లాండ్‌లోని ఆర్సెనల్‌లో చేరిన తరువాత, నస్రీ ఉత్తర లండన్ జిల్లా హాంప్‌స్టెడ్‌లో స్థిరపడ్డారు.  

 క్లబ్ కెరీర్ 

 తొలి ఎదుగుదల 
లా గావోట్టే పేరెట్‌లో పెరిగేటప్పుడు, నస్రీ చిన్న వయస్సులోనే ఫుట్‌బాల్ క్రీడపై ఆకర్షణ పెంచుకున్నాడు.  అతను క్రమం తప్పకుండా వీధుల్లో ఆడేవాడు; అక్కడే చాలా నైపుణ్యాలను నేర్చుకున్నాడు. అతని అద్భుతమైన ప్రతిభను గమనించి, తల్లిదండ్రులు అతన్ని స్థానిక క్లబ్‌లో చేర్పించారు. లాగావొట్ పెరేట్ క్లబ్‌లో ఒక సంవత్సరం ఆడాక, ఏడేళ్ల వయసులో సమీప మిరాబెయీ కమ్యూన్ లోని పెన్నెస్ మిరాబెయీ క్లబ్బులో చేరాడు. పెన్నెస్‌లో ఆడుతున్నప్పుడు, మార్సెయిల్ స్కౌట్ ఫ్రెడ్డీ అస్సోలెన్ నస్రీ ప్రతిభను గుర్తించాడు. స్థానికుల నోటి మాట ద్వారా నస్రీ ప్రతిభ గురించి అతడికి తెలిసింది.   వ్యక్తిగతంగా నస్రీ నైపుణ్యాన్ని గమనించిన అస్సోలెన్, యువ ఆటగాళ్ళ బృందంతో కలిసి ఇటలీలో ఒక యువ టోర్నమెంట్‌లో పాల్గొనడానికి నస్రీని పంపించాడు. అక్కడ వారు మిలన్, జువెంటస్ క్లబ్బులకు చెందిన యువ అకాడమీలతో ఆడారు. టోర్నమెంట్‌లో నస్రీ ప్రేక్షకులను ఆకట్టుకున్నాడు. అస్సోలెన్‌తో ఒక మిలన్ స్కౌట్, "అతను [నస్రీ] ఇక్కడే ఉంటాడు, అతన్ని వదిలేసి వెళ్ళండి" అని సరదాగా అన్నాడు. ఫ్రాన్స్‌కు తిరిగి వచ్చిన తరువాత, మార్సెయిల్ అధికారులు అతడి తండ్రితో ఒక సమావేశమై, తొమ్మిదేళ్ల వయసున్న నస్రీని క్లబ్ అకాడమీలో చేర్చడానికి ఒప్పందం కుదుర్చుకున్నారు. 

 కీర్తి  

 క్లబ్ 
ఆర్సెనల్ 

 ఫుట్‌బాల్ లీగ్ కప్ రన్నరప్: 2010–11 

మాంచెస్టర్ సిటీ 

 ప్రీమియర్ లీగ్ : 2011–12, 2013–14  
 ఫుట్‌బాల్ లీగ్ కప్ : 2013–14  
 FA కమ్యూనిటీ షీల్డ్ : 2012  
 FA కప్ రన్నరప్: 2012–13  

 అంతర్జాతీయ 
ఫ్రాన్స్ U17 

 UEFA యూరోపియన్ అండర్ -17 ఛాంపియన్‌షిప్ : 2004  

 వ్యక్తిగత 

 యుఎన్‌ఎఫ్‌పి లిగ్యూ 1 యంగ్ ప్లేయర్ ఆఫ్ ది ఇయర్ : 2006–07  
 UNFP లిగ్యూ 1 టీం ఆఫ్ ది ఇయర్ : 2006-07  
 ప్రీమియర్ లీగ్ ప్లేయర్ ఆఫ్ ది మంత్ : డిసెంబర్ 2010  
 ఫ్రెంచ్ ప్లేయర్ ఆఫ్ ది ఇయర్ : 2010  
 పిఎఫ్ఎ అభిమానుల ప్లేయర్ ఆఫ్ ది మంత్: అక్టోబర్ 2010, డిసెంబర్ 2010, జనవరి 2011  
 PFA టీం ఆఫ్ ది ఇయర్ : 2010–11 ప్రీమియర్ లీగ్  
 బ్రిటిష్ ముస్లిం అవార్డులలో బెస్ట్ ఎట్ స్పోర్ట్ అవార్డుకు ఎంపికైంది : 2013  
 అలాన్ హర్డేకర్ ట్రోఫీ : 2014  

 మూలాలు  

వర్గం:జీవిస్తున్న ప్రజలు
వర్గం:1987 జననాలు
వర్గం:ఫుట్‌బాల్ క్రీడాకారులు